open-index/open-wikipedia-markdown huggingface dataset:
দেওয়াস লোকসভা কেন্দ্র

**দেওয়াস লোকসভা কেন্দ্র**টি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,১৭,১১১ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের সিহোর, আগর মালোয়া, শাজাপুর এবং দেওয়াস জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
দেওয়াস লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য ভারত রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷  ১৯৬৭ থেকে ২০০৮ খ্রিস্টাব্দ পর্যন্ত এটি শাজাপুর লোকসভা কেন্দ্রের অন্তর্গত ছিলো৷

## বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের তিনটি বিধানসভা কেন্দ্র তফসিলী জাতিদের জন্য সংরক্ষিত আসন।

; অস্ত বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি সিহোর জেলায় অবস্থিত৷
; আগর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৬ নং বিধানসভা কেন্দ্র৷ এটি আগর মালোয়া জেলায় অবস্থিত৷ এটি তফসিলী জাতিদের জন্য সংরক্ষিত আসন৷
; শাজাপুর বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৭ নং বিধানসভা কেন্দ্র৷ এটি শাজাপুর জেলায় অবস্থিত৷ এটি একটি অসংরক্ষিত আসন।
; সুজলপুর লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৮ নং বিধানসভা কেন্দ্র৷ এটি শাজাপুর জেলায় অবস্থিত৷ এটি একটি অসংরক্ষিত আসন৷৷
; কালাপিপল বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৬৯ নং বিধানসভা কেন্দ্র। এটি একটি অসংরক্ষিত আসন। এটি শাজাপুর জেলায় অবস্থিত৷
; সোনকচ্ছ বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭০ নং বিধানসভা কেন্দ্র৷ এটি দেওয়াস জেলায় অবস্থিত৷ এটি তফসিলী জাতিদের জন্য সংরক্ষিত আসন৷
; দেওয়াস বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭১ নং বিধানসভা কেন্দ্র৷ এটি দেওয়াস জেলায় অবস্থিত৷ এটি একটি অসংরক্ষিত আসন।
; হাটপিপলিয়া লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৭২ নং বিধানসভা কেন্দ্র৷ এটি দেওয়াস জেলায় অবস্থিত৷ এটি একটি অসংরক্ষিত আসন৷

## তথ্যসূত্র

বিষয়শ্রেণী:মধ্যপ্রদেশের লোকসভা কেন্দ্র
বিষয়শ্রেণী:১৯৬২-এ মধ্যপ্রদেশে প্রতিষ্ঠিত
বিষয়শ্রেণী:দেওয়াস জেলা
শাজাপুর লোকসভা কেন্দ্র

**[[শাজাপুর]]** লোকসভা নির্বাচন কেন্দ্র মধ্য ভারতে অবস্থিত মধ্যপ্রদেশ রাজ্যের একটি বিলুপ্ত লোকসভা কেন্দ্র৷ এই নির্বাচন কেন্দ্রটি তফসিলী জাতির পদপ্রার্থীদেরাজন্য সংরক্ষিত ছিলো৷ ১৯৭৬ থেকে ২০০৮ খ্রিস্টাব্দ পর্যন্ত এটি কার্যকরী ছিলো, পরবর্তীকালে নতুন ভাবে লোকসভা সীমানানির্ধারণ বিল পাশ হলে এটি বিলুপ্ত হয়৷ লোকসভা কেন্দ্রটি  এই লোকসভা কেন্দ্রটি মধ্যপ্রদেশের শাজাপুর এবং দেওয়াস জেলায় অবস্থিত বিধানসভা কেন্দ্রগুলি নিয়ে গঠিত।

## বিধানসভা কেন্দ্র
১৯৭৬ খ্রিস্টাব্দ থেকে ২০০৮ খ্রিস্টাব্দ অবধি কার্যকরী এই শাজাপুর লোকসভা কেন্দ্রের অন্তর্গত আটটি বিধানসভা কেন্দ্র নিম্নরূপ:

২০০৮ খ্রিস্টাব্দের পর বর্তমানে আগর, শাজাপুর, সুজলপুর, দেওয়াস, সোনকচ্ছ এবং হাটপিপলিয়া বিধানসভা কেন্দ্রগুলি দেওয়াস লোকসভা কেন্দ্রের অন্তর্গত৷ সুসনের বিধানসভা কেন্দ্রটি রাজগড় লোকসভা কেন্দ্রের অন্তর্গত এবং গুলানা বিধানসভা কেন্দ্রটি অবলুপ্ত৷ 

## সংসদ সদস্য
;মধ্যভারত রাজ্য: (শাজাপুর রাজগড় কেন্দ্র)
*১৯৫১: দুটি সাংসদ আসন; লীলাধর যোশী / ভোগুনন্দু মালব্য, উভয়ই ভারতীয় জাতীয় কংগ্রেস
;মধ্যপ্রদেশ রাজ্য: (শাজাপুর কেন্দ্র)
*১৯৫৭: লীলাধর যোশী / কানহাইয়ালাল মালব্য, উভয়ই ভারতীয় জাতীয় কংগ্রেস
*১৯৬২: *অস্তিত্ব নেই*
*১৯৬৭: বাবুরাও প্যাটেল, ভারতীয় জনসংঘ
*১৯৭১: জগন্নাথরাও যোশী, ভারতীয় জনসংঘ
;(১৯৭৭ থেকে তফসিলী জাতি সংরক্ষণের আওতায়): 
*১৯৭৭: ফুলচাঁদ বর্মা, জনতা পার্টি
*১৯৮০: ফুলচাঁদ বর্মা, জনতা পার্টি (ভারতীয় জনতা পার্টির সাথে জোটবদ্ধ)
*১৯৮৪: বাপুলাল মালব্য, ভারতীয় জাতীয় কংগ্রেস
*১৯৮৯: ফুলচাঁদ বর্মা, ভারতীয় জনতা পার্টি
*১৯৯১: ফুলচাঁদ বর্মা, ভারতীয় জনতা পার্টি
*১৯৯৬: থাবরচাঁদ গেহলট, ভারতীয় জনতা পার্টি
*১৯৯৮: থাবরচাঁদ গেহলট, ভারতীয় জনতা পার্টি
*১৯৯৯: থাবরচাঁদ গেহলট, ভারতীয় জনতা পার্টি
*২০০৪: থাবরচাঁদ গেহলট, ভারতীয় জনতা পার্টি
*২০০৮: মধ্যপ্রদেশের লোকসভা কেন্দ্রের মানচিত্র পুনর্চিত্রণ করা হয়।

## তথ্যসূত্র

Election Commission of India -http://www.eci.gov.in/StatisticalReports/ElectionStatistics.asp

বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:২০০৮-এ ভারতে বিলুপ্ত
বিষয়শ্রেণী:শাজাপুর জেলা
বাহরাইনের গভর্নরেটসমূহ

বাহরাইন চারটি গভর্নরেটে বিভক্ত। এগুলো হলো: রাজধানী, উত্তরাঞ্চলীয়, দক্ষিণাঞ্চলীয় এবং মুহাররাক। ২০১৪ সালের সেপ্টেম্বরে কেন্দ্রীয় গভর্নরেট বিলুপ্ত হওয়ার আগ পর্যন্ত দেশটিতে পাঁচটি গভর্নরেট ছিল।

প্রতিটি প্রশাসনিক অঞ্চল প্রধানমন্ত্রী কর্তৃক নিযুক্ত একজন গভর্নর দ্বারা পরিচালিত হয়। অঞ্চলগুলোর একটি করে নিজস্ব পৌর-কাউন্সিল রয়েছে, যার সদস্যগণ পৃথক নির্বাচনের মাধ্যমে নির্বাচিত হন। ১৯৭১ সালে স্বাধীনতা অর্জনের পরে বাহরাইনে প্রথম পৌর নির্বাচন ২০০২ সালে বাহরাইনের সাধারণ নির্বাচনের সাথে একত্রে অনুষ্ঠিত হয়েছিল। আর, সর্বশেষ পৌর নির্বাচন অনুষ্ঠিত হয়েছিল ২০১৮ সালে আয়োজিত সাধারণ নির্বাচনের সাথে।

## ইতিহাস
বাহরাইনের প্রথম পৌরসভার নাম মানামা পৌরসভা, যা ১৯১৯ সালের জুলাইয়ে প্রতিষ্ঠিত হয়েছিল। ১৯ সদস্য বিশিষ্ট এই পৌরসভাটির সদস্যরা এক বছরের জন্য নির্বাচিত হত। এটিকেই আরব বিশ্বে প্রতিষ্ঠিত প্রথম পৌরসভা হিসেবে গণ্য করা হয়। পৌরসভার দায়িত্ব ছিল রাস্তা পরিষ্কার করা এবং ভাড়াটে এবং দোকানগুলোকে বাড়ি ভাড়া দেওয়া। স্থানীয় কাউন্সিলের অর্ধেক আসন পূরণের জন্য প্রথম পৌরসভা নির্বাচন ১৯২৬ সালে অনুষ্ঠিত হয়েছিল। ১৯২৯ সালের মধ্যে এটি রাস্তা সম্প্রসারণের পাশাপাশি বাজার ও কসাইখানা নির্মাণের কাজও শুরু করে। 

১৯৫৮ সালে পৌরসভাটি পানি পরিশোধন প্রকল্প শুরু করে। ১৯৬০ সালে বাহরাইনে আরো তিনটি পৌরসভা গঠিত হয়। ফলে মোট পৌরসভা হয় চারটি: মানামা, আল হিদ, আল মুহরাক এবং রিফা। পরবর্তী ৩০ বছরের মধ্যে হামাদ টাউন ও ইসা টাউন সহ বিভিন্ন স্থানে জনবসতি বৃদ্ধি পায় এবং এর ফলে উক্ত চারটি পৌরসভাকে মোট ১২টি পৌরসভায় বিভক্ত করা হয়। এই পৌরসভাগুলো একটি কেন্দ্রীয় পৌর কাউন্সিলের অধীনে পরিচালিত হত। মানামায় অবস্থিত এই কাউন্সিলের সদস্যরা দেশটির রাজা কর্তৃক নিযুক্ত হত।

২২ সেপ্টেম্বর ২০১৪ সাল থেকে বাহরাইন মোট চারটি গভর্নরেটে বিভক্ত। এগুলো হলো:

## নির্বাচনী এলাকা
প্রতিনিধি সভার নির্বাচনের জন্য প্রতিটি গভর্নরেটেকে একটি নির্দিষ্ট সংখ্যক নির্বাচনী এলাকায় বিভক্ত করা হয়। এই এলাকগুলোকে অঞ্চল ১, অঞ্চল ২ ইত্যাদি নামে তালিকাভুক্ত করা হয়। প্রতি চার বছর পর পর এসব অঞ্চলে নির্বাচন অনুষ্ঠিত হয় এবং প্রতিটি আসন থেকে একজন করে প্রতিনিধি নির্বাচিত হন। প্রতিনিধি সভার সর্বশেষ নির্বাচনটি ছিল ২০১৮ বাহরাইনি সাধারণ নির্বাচন। এ নির্বাচনে শুধুমাত্র বাহরাইনি নাগরিকরাই প্রার্থী হতে এবং ভোট দিতে পারে।

## আরও দেখুন
* তানজানিয়ার প্রশাসনিক অঞ্চল
* বাহরাইনের ভূগোল

## তথ্যসূত্র

## বহিঃসংযোগ
* 
* 

বিষয়শ্রেণী:বাহরাইনের ভূগোল
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:গভর্নরেট

বিষয়শ্রেণী:দেশের প্রশাসনিক উপবিভাগের তালিকা
অম্ব মন্দিরসমূহ

**অম্ব মন্দিরসমূহ** () হল পাকিস্তানের পাঞ্জাব প্রদেশের কোহ-এ-নমক পর্বতমালার সাকেসার পর্বতের পশ্চিম প্রান্তে অবস্থিত একটি পরিত্যক্ত মন্দির চত্বর। মন্দিরগুলি স্থানীয়ভাবে **অম্ব শরিফ** (; *"মহান অম্ব"*) নামে পরিচিত। খ্রিস্টীয় সপ্তম থেকে নবম শতাব্দীর মধ্যবর্তী সময়ে হিন্দু শাহী সম্রাটদের শাসনকালে এই মন্দির চত্বরটি নির্মিত হয়েছিল।

## অবস্থান
পাকিস্তানের সুন উপত্যকায় সাকেসার পর্বতে অম্ব শরিফ গ্রামের কাছে এই ধ্বংসাবশেষ অবস্থিত। কোহ-এ-নমক পর্বতমালায় অবস্থিত হিন্দু মন্দির চত্বরের সর্বপশ্চিমের ধ্বংসাবশেষগুলি অম্ব মন্দিরসমূহ নামে পরিচিত। উল্লেখ্য, উক্ত মন্দির চত্বরেই কটাসরাজ মন্দিরসমূহ ও টিলা জোগিয়ান মঠ চত্বর অবস্থিত।

## স্থাপত্য
অম্ব মন্দিরসমূহের মধ্যে ১৫ থেকে ২০ ফুট উঁচু ত্রিতলবিশিষ্ট প্রধান মন্দিরটি একটি বর্গাকার স্তম্ভপীঠের উপর ইট ও চুনসুড়কি দিয়ে নির্মিত। এই মন্দিরটিকে হিন্দু সাহী সাম্রাজ্যের সর্বাপেক্ষা সুন্দর মন্দির মনে করা হয়। এই মন্দির থেকে কূপাকৃতি সিঁড়ি নেমে গিয়েছে অভ্যন্তরীণ প্রদক্ষিণপথগুলির দিকে।

মন্দিরের বহির্ভাগ একটি তীক্ষ্ণ ডগাবিশিষ্ট কুলুঙ্গি সহ কাশ্মীরি শৈলীর শিল্পকর্ম দ্বারা শোভিত। তবে প্রধান মন্দিরের গঠনশৈলী কাশ্মীরি মন্দিরগুলির মতো নয়। কাশ্মীরি মন্দিরগুলির চূড়া সাধারণত সূচালো হয়। কিন্তু প্রধান মন্দিরটির শৈলী নিকটবর্তী *কালার* মন্দির ও খাইবার পাখতুনখোয়া প্রদেশের কাফির কোট মন্দিরের অনুরূপ।

প্রধান মন্দিরের পশ্চিমে প্রায় ৭৫ মিটার দূরে পাহাড়ের খাড়া পাড়ের কিনারায় আরেকটি অপেক্ষাকৃত ক্ষুদ্রায়তন মন্দির রয়েছে। এই দ্বিতল মন্দিরটির উচ্চতা সাত থেকে আট মিটার। এই মন্দিরে একটি ছোটো দ্বারমণ্ডপ রয়েছে যেটির মুখ প্রধান মন্দিরের দিকে। কয়েক মিটার দূরে আরেকটি অনুরূপ মন্দির ছিল। বর্তমানে এটির আর অস্তিত্ব নেই। সমগ্র মন্দির চত্বরটি পরিখা ও প্রাচীরবেষ্টিত দুর্গ দ্বারা পরিবেষ্টিত ছিল। পরবর্তী কুষাণ যুগে নির্মিত এই দুর্গটি এই অঞ্চলের আদিতম নির্মাণকার্য।

## সংরক্ষণ
ঊনবিংশ শতাব্দীর শেষভাগে আলেকজান্ডার কানিংহাম এই স্থানটি পরিদর্শন করেন এবং ১৯২২-২৪ সালে দয়ারাম সাহানি কর্তৃক ক্ষেত্রটি আংশিকভাবে সংরক্ষিত হয়। বহু শতাব্দী ধরে মন্দিরটি লুণ্ঠন করা হয়েছিল। ঊনবিংশ শতাব্দীর শেষভাগেই এই স্থান থেকে শেষ অবশিষ্ট ভাস্করটি সরিয়ে লাহোর জাদুঘরে স্থানান্তরিত হয়। বর্তমানে স্থানটি পাকিস্তানের অ্যান্টিক্যুইটিজ অ্যাক্ট (১৯৭৫) কর্তৃক সুরক্ষিত।

## চিত্রকক্ষ

File:Amb_Temple_in_Soon_Sakasar_Valley_Khushab_at_sunset.jpg|প্রধান মন্দির
File:AMB Temples, three temples inside fort big temple side view.jpg|প্রধান মন্দিরের তীক্ষ্ণ ডগাবিশিষ্ট খিলান
File:Amb Temple in Soon Sakasar Valley Khushab by Usman Ghani.jpg|দ্বারমণ্ডপ সহ অপেক্ষাকৃত ক্ষুদ্রায়তন মন্দিরটির দৃশ্য
File:AMB Temples, three temples inside fort big temple side architectural features.jpg|প্রধান মন্দিরের ভিত্তি
File:AMB_Temples,_three_temples_inside_fort_big_temple_corner_plinth_view.jpg|প্রধান মন্দিরের স্তম্ভপীঠ


## আরও দেখুন
* কটাসরাজ মন্দির
* হিংলাজ

## তথ্যসূত্র

## বহিঃসংযোগ

বিষয়শ্রেণী:পাকিস্তানের হিন্দু মন্দির
বিষয়শ্রেণী:ধর্মীয় উপাসনালয়
বিষয়শ্রেণী:সিন্ধুর হিন্দু মন্দির
বিষয়শ্রেণী:পাকিস্তানে হিন্দুধর্ম
বিষয়শ্রেণী:পাঞ্জাব, পাকিস্তানের সাংস্কৃতিক ঐতিহ্যবাহী স্থান
বীরেন্দ্র চট্টোপাধ্যায়

**বীরেন্দ্র চট্টোপাধ্যায়** (; ২ সেপ্টেম্বর ১৯২০ — ১১ জুলাই ১৯৮৫) আধুনিক বাংলা সাহিত্যের অন্যতম খ্যাতনামা কবি। তাঁর কবিতায় ভাষিত হয়েছে সমগ্র দুনিয়ার প্রতারিত মানুষের বেদনা, মানবতা-বিরোধী ঘটনার বিরুদ্ধে বলিষ্ঠ তীব্র-প্রতিবাদ। অন্যদিকে রোমান্টিকের মতো সমাজ জীবনের সুন্দর স্বপ্নকে শেষমুহূর্ত পর্যন্ত রক্ষা করে গেছেন। তাঁর উল্লেখযোগ্য পুরস্কার রবীন্দ্র পুরস্কার

## সংক্ষিপ্ত জীবনী
কবি বীরেন্দ্র চট্টোপাধ্যায়ের জন্ম ১৯২০ খ্রিস্টাব্দের ২ সেপ্টেম্বর ব্রিটিশ ভারতের অধুনা বাংলাদেশের ঢাকা, বিক্রমপুরের। পড়াশোনা কলকাতার রিপন স্কুল ও কলেজে। প্রথমদিকে অনুশীলন সমিতি দলের সঙ্গে ও পরে বামপন্থী রাজনীতির সঙ্গে যুক্ত ছিলেন।

## সাহিত্যকর্ম
কবি বীরেন্দ্র চট্টোপাধ্যায়ের কাব্যের জগৎ প্রেম, প্রকৃতি, চারপাশের মানুষ, তুচ্ছ ছোট ঘটনা, সমাজ আন্দোলন ও পৃথিবীর নানা স্পন্দন ঘিরে। আর কাব্যকে ঘিরে আছে তাঁর সচেতনতা ও দায়বদ্ধতা। এর কারণ তাঁর নিজের জীবনকেও নিয়ন্ত্রিত করেছে সমাজতন্ত্রে বিশ্বাসী মনন। এই বিশ্বাসেই রাজনৈতিক আন্দোলনে যুক্ত হয়েছেন, কারাবাস করেছেন। তাঁর 'রাজা আসে যায়' কবিতা বাংলায় এক প্রবাদ-বাক্যের স্থান করে নিয়েছে। এছাড়া 'উলুখড়ের কবিতা', 'লখিন্দর', 'জাতক', 'সভা ভেঙ্গে গেলে', 'রাস্তায় যে হেঁটে যায়', 'মানুষ খেকো বাঘেরা বড়  লাফায়', এই জন্ম জন্মভূমি', 'পৃথিবী ঘুরছে', 'ভিয়েতনাম ভারতবর্ষ', 'শীত বসন্তের গল্প', 'বেঁচে থাকার কবিতা', আমার কবিতা', 'আর এক আরম্ভের গল্প' প্রভৃতি উল্লেখযোগ্য। তাঁর বহু কবিতায় সুর সংযোজন করে পরিবেশন করেছেন — হেমাঙ্গ বিশ্বাস, প্রতুল মুখোপাধ্যায়, অজিত পাণ্ডে, হাবুল দাস, সমরেশ বন্দ্যোপাধ্যায়, বিনয় চক্রবর্তী, বিপুল চক্রবর্তী, অনুপ মুখোপাধ্যায়, অসীম ভট্টাচার্য, অমিত রায় প্রমুখ বিশিষ্ট গণসঙ্গীত শিল্পীরা। তাঁর কাব্যগ্রন্থের সংখ্যা বিপুল যদিও গ্রন্থগুলির বেশির ভাগই ক্ষীণকায়। উল্লেখযোগ্য কাব্য গ্রন্থগুলি হল:

* *গ্রহচ্যুত* (১৯৪৪)
* *রাণুর জন্য* (১৯৫১)
* *লখিন্দর* (১৯৫৬)
* *ভিসা অফিসের সামনে* (১৯৬৭)
* *মহাদেবের দুয়ার* (১৯৬৭)
* *মানুষের মুখ* (১৯৬৯)
* *ভিয়েতনাম:ভারতবর্ষ* (১৯৭৪)
* *আমার যজ্ঞের ঘোড়া* (১৯৮৫)

বীরেন্দ্রের কবি জীবন বাংলা সাহিত্যের ইতিহাসে নানা কারণে স্মরণীয়। তার মধ্যে একটি হল তিনি বিশেষভাবে ছোট পত্রিকা'-র কবি। কোনো বড় পত্রিকায় তাঁর কবিতা ছাপা হয়নি। বৃহৎ প্রতিষ্ঠানের পৃষ্ঠপোষকতা না পেয়েও তিনি অভাবনীয় জনপ্রিয়তা লাভ করেছিলেন। তিনি রাজনৈতিক কবি, কিন্তু রাজনৈতিক কবির স্টেরিওটাইপ ছিলেন না। তাঁর কবিতা সংক্ষিপ্ত, সংকেতময়, তাঁর অন্তরঙ্গে মন্ত্রের গাঢ়তা ও গীতিকার কবিতার নিবিড় উচ্চারণ।

## সম্মাননা

কবি বীরেন্দ্র চট্টোপাধ্যায় ১৯৮২ খ্রিস্টাব্দেপশ্চিমবঙ্গ সরকারের রবীন্দ্র পুরস্কারে সম্মানিত হন।

## মৃত্যু

ক্যানসারে আক্রান্ত কবি বীরেন্দ্র চট্টোপাধ্যায় ১৯৮৫ খ্রিস্টাব্দের ১১ জুলাই ৬৪ বৎসর বয়সে কলকাতায় প্রয়াত হন।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি কবি
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:বাঙালি লেখক
শ্যামল ঘোষাল

**শ্যামল ঘোষাল** (মৃত্যু ১৭ মে, ২০১৮) একজন বাঙালি পরিচালক, অভিনেতা ও থিয়েটারকর্মী।

## অভিনয়
শ্যামল ঘোষাল প্রথম জীবনে পুলিশে চাকরি করতেন। সেই কাজ ছেড়ে তার অভিনয় জীবনের সূচনা ১৯৫৮ সালের *হেডমাস্টার* ছবিটি দিয়ে। তিনি বিখ্যাত পরিচালক সত্যজিৎ রায় ও ঋত্বিক ঘটকের সাথে কাজ করেছেন। ''মহানগর'', চারুলতা, চিড়িয়াখানা, সুবর্ণরেখা, ও যুক্তি তক্কো আর গপ্পোর মতো ছবিতে শ্যামলবাবুর অভিনয় স্মরণীয় হয়ে রয়েছে। ১৯৭৪ সালে সজারুর কাঁটা চলচ্চিত্রে তিনি ব্যোমকেশের ভূমিকায় অভিনয় করেন। তিনি পরিচালক সরোজ দে, অসিত সেনের সঙ্গেও কাজ করেছেন। এ ছাড়া ছোট পর্দা, মঞ্চে, বেতারে তার অভিনয় নজর কেড়েছিল। তার কন্যা চৈতি ঘোষাল একজন অভিনেত্রী।

## তথ্যসূত্র

## বহিঃসঙ্গযোগ
* 

বিষয়শ্রেণী:২০১৮-এ মৃত্যু
বিষয়শ্রেণী:বাঙালি অভিনেতা
বিষয়শ্রেণী:বাঙালি মঞ্চ অভিনেতা
মাইকেল চিনুয়া

**মাইকেল চিনুয়া** (; জন্ম: ৯ জুন, ১৯৬৬) কিকি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে সেন্ট্রালস, মিড ওয়েস্ট রাইনোজ, মিডল্যান্ডস, সাউদার্ন রক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার। এছাড়াও, ডানহাতে নিচেরসারিতে ব্যাটিং করে থাকেন তিনি।

## খেলোয়াড়ী জীবন
২০০৪ সাল থেকে ২০১৯ সাল পর্যন্ত মাইকেল চিনুয়া’র প্রথম-শ্রেণীর খেলোয়াড়ী জীবন চলমান রয়েছে।

সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মাইকেল চিনুয়া। সবগুলো টেস্টই নিউজিল্যান্ডের বিপক্ষে খেলেছিলেন তিনি। ২৮ জুলাই, ২০১৬ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৬ আগস্ট, ২০১৬ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।

টেস্ট ক্রিকেটে অভিষেকের পূর্বে জুলাই, ২০১৩ সালে হারারেতে সফরকারী ভারত দলের বিপক্ষে ওডিআই সিরিজের তৃতীয়টিতে তার ওডিআই অভিষেক পর্ব সম্পন্ন হয়।

জুলাই, ২০১৬ সালে সফররত নিউজিল্যান্ড দলের বিপক্ষে টেস্ট খেলার জন্যে তাকে জিম্বাবুয়ে দলের সদস্য করা হয়। ২৮ জুলাই, ২০১৬ তারিখে বুলাওয়েতে অনুষ্ঠিত সিরিজের প্রথম টেস্টে নিউজিল্যান্ডের বিপক্ষে টেস্ট অভিষেক পর্ব সম্পন্ন হয় তার।

## তথ্যসূত্র

## আরও দেখুন
* ভুসি সিবান্দা
* নেভিল মাদজিভা
* জিম্বাবুয়ীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* জিম্বাবুয়ীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার
হরিয়ানার ইতিহাস

হরিয়ানা ভারতের একটি রাজ্য। হরিয়ানা রাজ্যের ইতিহাস হাজার বছরের-ও বেশি পূর্বের। সিন্ধু সভ্যতার কাল থেকেই অনেক উল্লেখযোগ্য স্থানকে এই রাজ্য সস্নেহে বুকে টেনে নিয়েছে।

দিল্লীতে সুলতানি শাসন এবং মুঘল সাম্রাজ্যেরর আমলে হরিয়ানা দিল্লী সুবাহ্‌ নামেই পরিচিত ছিল। বহু বড় বড় যুদ্ধ এই ভুমিতে সংঘটিত হয়েছে, যেমন তরাইনের যুদ্ধ, পানিপথের যুদ্ধ, কার্ণালের যুদ্ধ।

মুঘল শাসনের পরবর্তীকালে হরিয়ানা মারাঠা সাম্রাজ্যের অধিকারভুক্ত হয়। ১৮০৩ খ্রীস্টাব্দে সুর্জি-আঞ্জানগাঁও চুক্তির ভিত্তিতে ব্রিটিশ অধীনস্থ হয় ও পরবর্তীকালে নর্থ-ওয়েস্টার্ন প্রভিন্সের সঙ্গে সংযুক্ত হয়। ১৮৫৭ সালের মহাবিদ্রোহের পর হরিয়ানাকে যা তখন দিল্লী রাজ্য হিসেবে পরিচিত ছিল শাস্তি স্বরূপ ১৮৫৮ সালের ১৩ই এপ্রিল পাঞ্জাব প্রদেশের সঙ্গে যুক্ত করা হয়।

ব্রিটিশ ঔপনিবেশিক শাসন কালের বাকি সময় অর্থাৎ ১৮৫৮ থেকে ১৯৪৭ পর্যন্ত প্রশাসনিক ভাবে এটি পাঞ্জাব প্রদেশের অংশ হিসেবে থাকে। এটি প্রশাসনিক ভাবে ১৯৬৬ থেকে পৃথক রাজ্য হিসেবে পরিগণিত হয়। চন্ডীগড়কে পাঞ্জাব ও হরিয়ানার সাধারণ রাজধানী করা হয়।

## তথ্যসূত্র

বিষয়শ্রেণী:হরিয়ানার ইতিহাস
আফজাল হোসেন (নারায়ণগঞ্জের রাজনীতিবিদ)

**আফজাল হোসেন** (মৃত্যু: ২৯ মার্চ ২০০৭) বাংলাদেশের নারায়ণগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ঢাকা-২৯ আসনের সংসদ সদস্য ছিলেন।

## প্রাথমিক জীবন
আফজাল হোসেন নারায়ণগঞ্জের বাবুরাইলে জন্মগ্রহণ করেন।

## রাজনৈতিক জীবন
আফজাল হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তৎকালীন পূর্বপাকিস্তান প্রাদেশিক পরিষদ সদস্য ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৯ আসন থেকে সংসদ সদস্য নির্বাচিত হন।

## মৃত্যু
আফজাল হোসেন ২৯ মার্চ ২০০৭ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০০৭-এ মৃত্যু
বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:পাকিস্তান প্রাদেশিক পরিষদের সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আর্মেনিয়ার প্রশাসনিক বিভাগ

**[[আর্মেনিয়া]]** মোট এগারটি প্রশাসনিক বিভাগে বিভক্ত। এদের মধ্যে ১০ টি হচ্ছে প্রদেশ, যেগুলো আর্মেনিয়ান ভাষায়  (*মার্যের*, *marzer*; বাংলা: অঞ্চল), বা একবচনে  (*মার্য*) নামে পরিচিত।

ইয়েরেভান শহরটিকে আলাদাভাবে, দেশের রাজধানী হিসেবে বিশেষ প্রশাসনিক মর্যাদা দেওয়া হয়। দশটি *মার্যের* এর প্রধান নির্বাহীদের বলা হয় *মার্যপেট* (*marzpet*), যারা আর্মেনিয়া সরকার কর্তৃক নিযুক্ত হন। ইয়েরেভানের প্রধান নির্বাহী হচ্ছেন মেয়র, যিনি প্রেসিডেন্ট কর্তৃক নিযুক্ত হন।

## প্রথম স্তরের প্রশাসনিক বিভাগসমূহ
নিচের ছকে আর্মেনিয়ার সকল প্রদেশ ও তাদের জনসংখ্যা, আয়তন এবং ঘনত্ব সম্পর্কে তথ্য রয়েছে। সংখ্যাগুলো *আর্মেনীয় পরিসংখ্যান-বিষয়ক পরিষদ* (*Statistical Committee of America*) হতে প্রাপ্ত। উল্লেখ্য যে, জেগহার্কুনিক প্রদেশের মধ্যে সেভান হ্রদও অন্তর্ভুক্ত, যা এই প্রদেশের  আয়তন জুড়ে রয়েছে।

## পৌর সম্প্রদায়সমূহ (''হামায়েঙ্কনার'')
প্রজাতন্ত্রের প্রতিটি প্রদেশে *হামায়েঙ্কনার* (একবচন: *হামায়েঙ্ক* ; পৌর সম্প্রদায় বা *মিউনিসিপ্যাল কমিউনিটি*) রয়েছে, যেগুলোকে বর্তমানে প্রশাসনের দ্বিতীয় স্তর হিসেবে বিবেচনা করা হয়। প্রতিটি পৌরসভা - যা সম্প্রদায় (গ্রামীণ বা শহুরে) হিসেবে পরিচিত, একটি স্ব-শাসিত প্রতিষ্ঠান, এবং এক বা একাধিক বসতি (*bnakavayrer*, একবচন: *bnakavayr*) নিয়ে গঠিত। বসতি বলতে শহর (*kaghakner*, একবচন: *kaghak*) অথবা গ্রামকে (*gyugher*, একবচন: *gyugh*) নির্দেশ করে। জানুয়ারি ২০১৮ হতে, আর্মেনিয়া ৫০৩টি সম্প্রদায়ে বিভক্ত যার ৪৬টি শহুরে এবং বাকি ৪৬৭টি গ্রামীণ। রাজধানী শহর ইয়েরেভানকেও একটি সম্প্রদায়ের মর্যাদা দেওয়া হয়ে থাকে। ইয়েরেভান আবার বারোটি অর্ধ-স্বায়ত্তশাসিত জেলায় বিভক্ত।

## পরিভাষা

## আরও দেখুন

* আর্টসাখ প্রজাতন্ত্রের প্রশাসনিক বিভাগসমূহ
* ISO 3166-2:AM
* মানব উন্নয়ন সূচক অনুসারে আর্মেনীয় প্রদেশসমূহ

## তথ্যসূত্র

## বহিঃসংযোগ

* Statistical Committee of Armenia (*স্ট্যাটিসটিকাল কমিটি অফ আর্মেনিয়া*)
* Armenia Provinces on Statoids.com (*আর্মেনিয়ার প্রদেশসমূহ*, *statoids.com* এ)


আর্মেনিয়া
আর্মেনিয়া
মার্টেলিওয়ের নিয়ম

থাম্ব|302x302পিক্সেল|টেন্ডো ই কোয়াড্রো (বৃত্ত এবং বর্গক্ষেত্র) আন্দ্রে বিয়ানকোর ১৪৩৬ সালের এ্যাটলাস থেকে
**মরটেলিওর নিয়ম** হচ্ছে মধ্যযুগে আবিষ্কার করা দিক নির্ণয়ের একটি গাণিতিক সূত্র। এখানে কম্পাস এবং একটি সাধারণ ত্রিকোণমিতিক সারনি ব্যবহার হয়, যার নাম "তলেত দে মরতেলিও'। এই নিয়ম নাবিকদের বলে দেয় কীভাবে দুটী চলার পথের মাঝখানে কীভাবে বৈপ্যরিত্য তৈরি করতে হয় সাধারণ পাটিগণিত, তলেত এবং ত্রিভুজের সমাধানের মাধ্যমে। যারা সংখ্যার মাধ্যমে সমাধান করতে অক্ষম তারা তন্দ এ কুয়াদ্র (বর্গও বৃত্ত) নামে একটি বিকল্প পধতি ব্যবহার করেন।মরতেলিওর পদ্ধতি মূলত ১৪ ও ১৫ শতকে নাবিকরা ব্যবহার করতেন।

## পরিভাষা
শব্দটি ভেনেশীয় পরিভাষা থেকে এসেছে।ভেনিশীয় নাবিক আন্দ্রে বিয়াঙ্কা এই টেবিলটি আবিষ্কার করেন।এই নামের উতস সম্পর্কে বিশেষ কিছু জানা যায় না। কেউ কেউ বলেন যে মরতেলিয় শব্দটি এসেছে ভেনেশীয় শব্দ মরতেলি থেকে যার মানে হাতুরি, যার থেকে বোঝা যায় এটি তৎকালীন ভেনিসে যে জাহাজ গুলো চলত সেখানে ব্যবহৃত ছোট হাতুড়ির নাম থেকে এসেছে। অনেকে বলে থাকেন যে জাহাজ চালানোর সময় জাহাজের পাইলটের দিক পরিবর্তনের থেকে বেয়ারিং এর যে পরিবর্তন হয় তার থেকে এর নাম মরতেলিও হয়েছে।

## উদ্দেশ্য
মরটেলিওর নিয়ম মধ্যযুগে ব্যাপক ভাবে ব্যবহার হয়েছিল বিশেষ করে ভূমধ্যসাগরে।এটি মধ্যযুগে ইউরোপে সেলেস্টিয়াল নেভিগেশন এ ব্যাপক ভাবে ব্যবহার হয়েছিল।sin miles/sin D=ritorno/sin 45=avanzo/sin 90
কিন্তু মধ্যযুগে এত জটিল হিসাব করা সম্ভব ছিল না বলে মরতেলিওর<  সূত্র বা নিয়ম আবিষ্কার হইয়।

## নিয়মস্মূহ
*র‍্যামন লুলির মিলিয়ারিয়া
*আন্দ্রে বিয়াঙ্কার ততেলো
*রুল অফ থ্রি
*বৃত্ত ও বর্গ

## অন্যান্য ব্যবহার

*ত্রিকোন্মিতিক মান নিরণয়
*অবস্থান খুজে বের করা

## তথ্যসূত্র

বিষয়শ্রেণী:ত্রিকোণমিতি
বিষয়শ্রেণী:মানচিত্রাঙ্কনবিদ্যা
বিষয়শ্রেণী:মধ্যযুগীয় ইউরোপীয় গণিত
বিষয়শ্রেণী:যান পরিচালনা
উজবেকিস্তানের প্রশাসনিক অঞ্চল

**[[উজবেকিস্তান]]** বারোটি অঞ্চল (*viloyatlar*, একবচন - viloyat, যুগ্ম হিসেবে *viloyati*, যেমন - Toshkent *viloyati* (*তাশ্‌খন্দ অঞ্চল*)), একটি স্বায়ত্তশাসিত প্রজাতন্ত্র (*respublika*, যুগ্মভাবে - *respublikasi*, যেমন - Qaraqalpaqstan Avtonom *Respublikasi* (*কারাকালপাকস্তান স্বায়ত্বশাসিত প্রজাতন্ত্র*)), এবং একটি স্বাধীন শহর (*shahar* বা যগ্মভাবে *shahri*, যেমন - Toshkent *shahri* (*তাশ্‌খন্দ শহর*)। নিচে উজবেক ভাষায় নামগুলো উল্লেখ করা হয়েছে, যদিও প্রতিটি নামেরই বর্ণান্তরিত রূপ রয়েছে। এই অঞ্চলগুলো আবার ১৬০টি জেলায় (*tumanlar*, একবচন - *tuman*) বিভক্ত।

কেন্দ্র

## ছিটমহলসমূহ
ফারগানা উপত্যকা অঞ্চলে কিরগিজস্তান, তাজিকিস্তান, এবং উজবেকিস্তানের মিলনস্থলে, উজবেকিস্তানের চারটি বহিঃছিটমহল (*[[:en:Exclave|exclave]]*) রয়েছে যার সবগুলোই কিরগিজ ভূখণ্ড দ্বারা পরিবেষ্টিত। এর মধ্যে দুটি হচ্ছে *সখ* (*Sokh*) শহর, যার আয়তন  ও ১৯৯৩ সালের হিসাব অনুসারে জনসংখ্যা ৪২,৮০০ জন (কোন কোন হিসাবে অনুযায়ী তা প্রায় ৭০,০০০, যেখানে ৯৯% অধিবাসী তাজিক এবং অবশিষ্ট উজবেক); এবং *শাহিমার্দান* (*Shohimardon*) শহর, যার আয়তন  ও ১৯৯৩ সালের হিসাবে জনসংখ্যা ৫,১০০ জন (৯১% উজবেক, অবশিষ্ট কিরগিজ)। বাকি দুটি আকারে বেশ ছোট: *চন-কারা* (বা *কালাচা*), যা দৈর্ঘ্যে মোটামুটি  লম্বা এবং প্রস্থে  চওড়া; এবং *জানি-আয়িল* (বা *যাহাঙ্গাইল*), যেটা একটা ছোট্ট বিন্দুর মত এলাকা, যার এক প্রান্ত থেকে আরেক প্রান্ত বড়জোর  মতন লম্বা। উজবেক সীমান্ত এবং *সখ* ছিটমহলের (*Sokh exclave*) মধ্যে, সখ নদীর ওপরে *চন-কারা* অবস্থিত।

উজবেকিস্তানের ভূখণ্ডে *সার্ভান* নামক একটি গ্রাম রয়েছে, যা তাজিকিস্তানের একটি ছিটমহল (*[[:en:Enclave|enclave]]*)। এই গ্রামটি *আংগ্রেন* (*Angren*) থেকে *কোকান* (*Kokand*) যাওয়ার রাস্তা ধরে অবস্থিত একটি সরু, দীর্ঘ ভূখণ্ড যার দৈর্ঘ্য প্রায়  এবং প্রস্থ ।

*মার্গিলান* ও *বারাক* শহরের মধ্যবর্তী স্থানে *বারাক* গ্রামটি অবস্থিত। আগস্ট ১৯৯৯ সালে, *বারাক* এর চারপাশের এলাকা উজবেকিস্তানের কর্তৃত্বাধীন ছিল, যার ফলে গ্রামটি কিরগিজ অঞ্চল থেকে বিচ্ছিন্ন ছিল। উজবেক বাহিনী *আক-তাশ* যাওয়ার রাস্তাটি খুঁড়ে ও অবরোধ করে রাখে। সোভিয়েত আমলে ধার নেওয়া, বেশ বড় আয়তনের কিরগিজ এলাকা ফেরত না দিয়ে বরং দখল করে রাখার অভিযোগও ওঠে উজবেকদের বিরুদ্ধে। কিরিগিজ সীমান্ত অঞ্চলের অধিকাংশ এলাকাজুড়ে তারা গেড়ে বসে এবং ওই এলাকা ত্যাগে অস্বীকৃতি জানায়। স্থানান্তরিত মূল সীমান্ত থেকে মাত্র ১.৫ কি.মি. দূরে, *বারাক* এক প্রকার ছিটমহলেই পরিণত হয়। (মানচিত্র) আগস্ট ২০১৮ সালে, কিরগিজ ও উজবেক সরকারের মধ্যে ভূখণ্ড বিনিময়ের জন্য একটি সমঝোতা স্বাক্ষরিত হয়, যা এই ছিটমহলকে বিলুপ্ত করে দেবে। বিনিময় প্রক্রিয়াটি সম্পন্ন হতে দুই বছর পর্যন্ত সময় লাগতে পারে।

## আরও দেখুন

* ISO 3166-2:UZ

## তথ্যসূত্র


প্রশাসনিক অঞ্চল
উজবেকিস্তান ১
উজবেকিস্তান ১
প্রশাসনিক অঞ্চল, উজবেকিস্তান
প্রশাসনিক অঞ্চল
স্লোভাকিয়ার প্রশাসনিক অঞ্চল

১৯৪৯ (১৯৯০-১৯৯৬ ব্যতীত) সাল থেকে স্লোভাকিয়াকে কয়েকটি *[[ক্রজ|ক্রাজেতে]]* (একবচনে *ক্রাজ ;* সাধারণত এটি "অঞ্চল" অর্থে ব্যবহৃত হয়) বিভক্ত করা হয়েছে ।  এগুলোর সংখ্যা, সীমানা এবং কার্যক্রম কয়েকবার পরিবর্তন করা হয়েছে। স্লোভাকিয়ায় বর্তমানে আটটি অঞ্চল রয়েছে এবং এগুলো ইউরোপীয় ইউনিয়ন এর NUTS এর ৩ স্তরের স্থানীয় প্রশাসনিক ইউনিটের সাথে সামঞ্জস্যপূর্ণ। প্রতিটি ক্রজ *[[ওক্রেস|ওকরেসি]]* (কাউন্টি বা জেলা) নিয়ে গঠিত। বর্তমানে ৭৯ টি জেলা রয়েছে।

## তালিকা
কোনও ক্রাজে  বা এর সমতুল্য কিছু ছাড়া একটি সময়কালের (১৯৯০-১৯৯৬) পর ১৯৯৬ সালে পুনরায় ক্রাজে প্রবর্তন করা হয়েছিল। প্রশাসনিক বিভাগ হিসাবে ১৯৯৬ সালের ২৪ জুলাই থেকে স্লোভাকিয়াকে ৮টি *ক্রাজেতে* বিভক্ত হয়েছে: 

২০০২ সাল থেকে স্লোভাকিয়া আটটি *সাম্প্রোভেন ক্রাজেতে* (স্ব-শাসিত অঞ্চল) বিভক্ত, যেগুলির সংবিধান *ভিজি আজেমন সিলেকি* (উচ্চতর অঞ্চল ইউনিট) নামে অভিহিত করা হয় যার সংক্ষিপ্ত রূপ VÚC। স্ব-শাসিত অঞ্চলগুলির এলাকা এবং সীমানা *ক্রাজের* এলাকা এবং সীমানার মতই । অতএব, উপরের তালিকার প্রতিটি ক্ষেত্রে "ক্রাজ" শব্দটি "VÚC" বা "সাম্প্রোভেন ক্রাজ" দ্বারা প্রতিস্থাপন করা যেতে পারে। প্রধান পার্থক্য হল *সমোসপ্রভিন ক্রাজের* অঙ্গগুলি একটি নির্বাচিত চেয়ারপারসন এবং *অ্যাসেমব্লির* মাধ্যমে স্ব-শাসিত হয়, যাখানে *ক্রাজের* অঙ্গগুলি সরকার কর্তৃক নিযুক্ত হয়।

## ইতিহাস

### ১৯৪৯ এর আগে
ঐতিহাসিকভাবে শুরু থেকেই স্লোভাকিয়া ক্রাজে বিভক্ত ছিল না, তবে কাউন্টিতে বিভক্ত ছিল (স্লোভাক: *[[Žপা|župy]]* বা *stolice* )। বর্তমান স্লোভাকিয়া অংশ হওয়ার সময় এটি ছিল:

* গ্রেট মোরাভিয়া ( ৯ম শতাব্দী) 
* হাঙ্গেরি রাজ্য  (১১তম / ১২তম শতাব্দী১৯১৮) 
* চেকোস্লোভাকিয়া ( ১৯১৮১৯২৮ সালে *župy* বিদ্যমান ছিল) 
*  দ্বিতীয় বিশ্বযুদ্ধে স্লোভাক রিপাবলিক (১৯৪০১৯৪৫ সালে *župy* বিদ্যমান ছিল)

১৯২৮–১৯৩৯ সালে (এবং আনুষ্ঠানিকভাবে ১৯৪৫–১৯৪৮) স্লোভাকিয়া সামগ্রিকভাবে চেকোস্লোভাকিয়ায় প্রশাসনিক ইউনিট "স্লোভাক ল্যান্ড" ( *ক্রাজিনা স্লোভেনস্কা* ) গঠন করে।

### ১৯৪৮ সালের ২৪ ডিসেম্বর এর ক্রাজে (১ জানুয়ারী ১৯৪৯ - ৩০ জুন ১৯৬০)

* ব্রাটিস্লাভস্কা ক্রাজ (ব্রাটিস্লাভা অঞ্চল) 
* বাঁশকোবাইস্ট্রিক ক্রাজ (বাঁশকো বাইস্ট্রিকা অঞ্চল) 
* কোয়েসিক ক্রাজ (কোসিক অঞ্চল) 
* নিত্রিয়ানস্কি ক্রাজ (নিত্রা অঞ্চল) 
* প্রিভোস্কে ক্রাজ (প্রেসো অঞ্চল) 
* ইলিনস্কো ক্রাজ (জিলিনা অঞ্চল)

প্রতিটি ক্রজকে এর প্রধান শহরটির নামানুসারে নামকরণ করা হয়েছিল।

### ক্রাজে (জুলাই ১, ১৯৬০ - ডিসেম্বর ১৯, ১৯৯০)

* স্ট্রেডোস্লোভেনস্কে ক্রাজ ( মধ্য স্লোভাক অঞ্চল ) 
* ভিচোডোস্লোভেন্সকি ক্রাজ ( পূর্ব স্লোভাক অঞ্চল ) 
* য্যাপাডোস্লোভেন্সকি ক্রাজ ( পশ্চিম স্লোভাক অঞ্চল ) 
* ব্রাতিস্লাভা (২২ মার্চের আগে য্যাপাডোস্লোভেন্সকি ক্রাজের অংশ, পরবর্তীতে আংশিক আলাদা সত্তা; ১৯৭১ সালের জানুয়ারীতে একটি পৃথক *ক্রাজ*)

দ্রষ্টব্য:  ১৯৬৯ সালের ১লা জুলাই থেকে ১৯৭০ সালের ২৮ ডিসেম্বর অবধি বাতিল হয়ে গিয়েছিল এবং এরপরে পুনরায় গঠিত হয়েছিল।

## আরও দেখুন

* স্লোভাকিয়ার ঐতিহ্যবাহী অঞ্চলগুলির তালিকা 
* স্লোভাকিয়া পর্যটন অঞ্চলগুলির তালিকা 
* স্লোভাকিয়ার জেলাসমূহ 
* স্লোভাকিয়ার কাউন্টিসমূহ 
* স্লোভাক অঞ্চলগুলির পতাকা 
* ISO 3166-2:SK

## তথ্যসূত্র

## বহিঃসংযোগ
* EU- মানচিত্র (ক্রাজে EUOSTAT এর সাথে NUTS 3 স্তরের সাথে মিল রয়েছে) 
* আইডাব্লুডাব্লু এর আগে সমস্ত স্লোভাকিয়ার শহর এবং গ্রামগুলির প্রাক্তন নাম (পূর্ববর্তী 1918) 
* ফটোতে পূর্ব স্লোভাকিয়ার প্রকৃতি এবং লেন্সস্কেপ


প্রশাসনিক অঞ্চল,স্লোভাকিয়া
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:দেশের প্রশাসনিক উপবিভাগের তালিকা
এনায়েত হোসেন খান

**এনায়েত হোসেন খান** (১৯৩৩-১৯৭৯) বাংলাদেশের পিরোজপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন বাকেরগঞ্জ-১৬ আসনের সংসদ সদস্য ছিলেন।

## প্রাথমিক জীবন
এনায়েত হোসেন খান ১৯৩৩ সালে পিরোজপুরের নেছারাবাদের স্বরূপকাঠীতে জন্মগ্রহণ করন। তার মেয়ে শেখ এ্যানী রহমান একাদশ জাতীয় সংসদের সংরক্ষিত নারী আসন-১৯ থেকে মনোনীত সংসদ সদস্য।

## রাজনৈতিক জীবন
এনায়েত হোসেন খান তৎকালীন পিরোজপুর মহকুমা আওয়ামী লীগের সভাপতি ছিলেন। আইনজীবী ও মুক্তিযুদ্ধের সংগঠক ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-১৬ আসন থেকে সংসদ সদস্য নির্বাচিত হন।

## মৃত্যু
এনায়েত হোসেন খান ১৯৭৯ সালে মৃত্যুবরণ করেন।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পিরোজপুর জেলার আইনজীবী
বিষয়শ্রেণী:শেখ পরিবার
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:নেছারাবাদ উপজেলার ব্যক্তি
লিথুয়ানিয়ার কাউন্টি

**[[লিথুয়ানিয়া|লিথুয়ানিয়ার]]** অঞ্চলসমূহ **১০টি কাউন্টিতে** (লিথুয়ানীয়: একবচন *এপস্ক্রিটিস,* বহুবচন *এপস্ক্রিটাইস*) বিভক্ত। কাউন্টিগুলি এর রাজধানীর নামে নামকরণ করা। সকল কাউন্টি ৬০টি পৌরসভায় (লিথুয়ানীয়: একবচন *সাভাইভালদাইভে,* বহুবচন *সাভাইভালদাইভেস*) বিভক্ত। এই ৬০টি পৌরসভার মধ্যে ৯টি শহর পৌরসভা, ৪৩টি জেলা পৌরসভা এবং ৮টি পৌরসভা। প্রতিটি পৌরসভা বিভিন্ন ওয়ার্ডে (লিথুয়ানীয়: একবচন *সেনিউনিজা,* বহুবচন *সেনিউনিজোস*) বিভক্ত। লিথুয়ানিয়ার এই অঞ্চল বিভাজন ১৯৯৪ সাল হতে কার্যকর এবং ২০০০ সালে ঈষৎ পরিবর্তিত।

২০১০ পর্যন্ত কাউন্টিগুলির প্রশাসন ও দায়িত্ব ভিলনিয়াসের কেন্দ্রীয় সরকার হতে কাউন্টি প্রশাসকদের (লিথুয়ানীয়: একবচন *এপস্ক্রিটিস ভিরসিনিনকাস,* বহুবচন *এপস্ক্রিটিস ভিরসিনিনকাই*) দেয়া হতো। কাউন্টি প্রশাসকদের প্রাথমিক দায়িত্ব ছিল অধীনস্থ পৌরসভাগুলিতে প্রচলিত আইন ও লিথুয়ানিয়ার সংবিধান অনুযায়ী সকল কর্মকাণ্ড নিশ্চিত করা। কাউন্টি প্রশাসকদের উপর বেশি ক্ষমতা অর্পিত ছিলনা। ১০টি কাউন্টির মাঝে ২টি কাউন্টিতে মাত্র ৪টি পৌরসভা আছে। সকল কাউন্টিতে আলাদা প্রশাসন না রাখার প্রস্তাব থাকায়, ২০১০ সালের ১ জুলাই কাউন্টি প্রশাসন ব্যবস্থা বাতিল করা হয়েছিল, তবে পরিসংখানিক ও প্রতিবেদন সংক্রান্ত কার্যক্রমের জন্য কাউন্টি গুলি এখনো বিদ্যমান।

আধুনিক কাউন্টি(*এপস্ক্রিটিস*) ব্যবস্থা, এবং দুই বিশ্বযুদ্ধের মধ্যবর্তী সময়ে স্বাধীন লিথুয়ানিয়ায় থাকা *এপস্ক্রিটিস* ব্যবস্থার সাথে কিছুটা পার্থক্য আছে। সেসময় কাউন্টি গুলিতে দুই স্তরের প্রশাসনিক বিভাজন ছিলঃ *এপস্ক্রিটিস* ও *ভেলসিয়াস,* বর্তমান ব্যবস্থায় তিন ধরনের প্রশাসনিক বিভাজনঃ কাউন্টি, পৌরসভা ও ওয়ার্ড (এপস্ক্রিটিস, সাভাইভালদাইভেস ও সেনিউনিজোস) বলবত আছে।

## মানচিত্র
এই মানচিত্রে লিথুনিয়ার সকল কাউন্টি এবং পৌরসভা দেখানো হয়েছে। আটটি শহর পৌরসভা এবং দুইটি পৌরসভা সংখ্যায় দেখানো হয়েছেঃ

চিত্র:Municipalities_in_Lithuania.png

## তালিকা

## তথ্যসূত্র

বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:লিথুয়ানিয়ার কাউন্টি
বিষয়শ্রেণী:দেশের প্রশাসনিক উপবিভাগের তালিকা
গাম্বিয়ার উপবিভাগ

গাম্বিয়া পাঁচটি প্রশাসনিক **অঞ্চল** (২০০৭ সাল পর্যন্ত এগুলো "বিভাগ" নামে পরিচিত ছিল) এবং একটি শহরে বিভক্ত। গাম্বিয়ার সংবিধানের ১৯২ ধারা অনুসারে গঠিত একটি স্বাধীন নির্বাচন কমিশন এই বিভাজন তৈরি করেছিল।

## বিভাগসমূহ

## তথ্যসূত্র

বিষয়শ্রেণী:দেশ অনুযায়ী প্রশাসনিক উপবিভাগ
বিষয়শ্রেণী:আফ্রিকার দেশের প্রশাসনিক উপবিভাগ
কাজাখস্তানের প্রশাসনিক অঞ্চল

কাজাখস্তান ১৪ টি অঞ্চলে বিভক্ত (  / *ওবলিস্‌টার* ; একবচন: облыс / *ওবলিস* ; /*ওবলাস্‌টি* ; একবচন: область /*ওবলাস্‌ট*' )। অঞ্চলগুলি আরও জেলায় বিভক্ত ( /*আয়ডানডার* ; একবচন: аудан/*আয়ডান* ; /*রায়নি* ; একবচন: район /*রায়ন* )। বাইকনুর, শিমকেন্ট, বৃহত্তম শহর আলমাটি এবং রাজধানী নূর-সুলতান যে প্রদেশগুলি দ্বারা ঘিরে রয়েছে সেগুলির অংশ নয়।

থাম্ব|500x500পিক্সেল|

## মন্তব্য

:  আল্মাটি, নুর-সুলতান এবং শ্যামকেন্ট শহরগুলির রাষ্ট্রীয় তাৎপর্য রয়েছে এবং এটি কোনও অঞ্চলের সাথে সম্পর্কিত নয়।
:  পশ্চিম কাজাখস্তান এবং আতিরাউ অঞ্চলগুলি উভয়ই আংশিকভাবে পূর্ব ইউরোপে অবস্থিত কারণ ইউরাল নদী ওরাল এবং আতিরাউ হয়ে তাদের নিজস্ব রাজধানী শহরগুলি দিয়ে বয়ে চলেছে।
:  বাইকুনোর শহরটির একটি বিশেষ মর্যাদা রয়েছে কারণ এটি বর্তমানে ২০৫০ সাল পর্যন্ত বাইকোনুর কসমোপলিটনের সাথে রাশিয়ায় ইজারা দেওয়া হচ্ছে।

## জনসংখ্যার পরিসংখ্যান

## প্রাক্তন প্রশাসনিক সীমানা
থাম্ব|১৯৫৪ থেকে আজ পর্যন্ত নাম এবং সীমানা পরিবর্তন
গত ৬০ বছরে, কাজাখস্তানের প্রদেশগুলির বিভাজন এবং নাম উভয়েই যথেষ্ট পরিবর্তন হয়েছে। বড় ধরনের পরিবর্তনের মধ্যে গুরিয়েভ এবং ম্যানজিস্টাউ, কারাগান্ডা ও জেকাজগান, আলমাটি ও টাল্ডি-কুরগান, পূর্ব কাজাখস্তান এবং সেমিপালাতিনস্ক এবং কোস্টনি, তুরগি এবং তেসেলিনোগ্রাদের একীকরণ ও বিভক্তি ঘটেছিল। অঞ্চলের নাম পরিবর্তনগুলি প্রায়ই শহরগুলির নাম পরিবর্তনের সাথে সঙ্গতিপূর্ণ ছিল যেমন আলমা-আতা / আলমাটির ক্ষেত্রে। ১৯৯৭ সালে প্রশাসনিক পুনর্গঠনের পরে সর্বশেষ পরিবর্তনটি ঘটেছিল ১৯৯৯ সালে। যখন উত্তর কাজাখস্তানের যে অংশগুলি মূলত কোকশতাউ অঞ্চলের অন্তর্গত ছিল তা আকমোলার অংশে পরিণত হয়েছিল। ১৯৯০-এর দশকের পরিবর্তনগুলো মূলত উক্ত অঞ্চলগুলিতে রাশিয়ান জনসংখ্যা হ্রাস করার জন্য এবং অঞ্চলগুলিতে রাশিয়ানদের সংখ্যাগরিষ্ঠতা এড়ানোর জন্য করা হয়েছিল। 

## তথ্যসূত্র

## জনসংখ্যার পরিসংখ্যান

## তথ্যসূত্র

বিষয়শ্রেণী:কাজাখস্তানের অঞ্চল
বিষয়শ্রেণী:কাজাখস্তানের উপবিভাগ
বিষয়শ্রেণী:দেশের প্রশাসনিক উপবিভাগের তালিকা
বিষয়শ্রেণী:এশিয়ার দেশের প্রশাসনিক উপবিভাগ
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:দেশের প্রথম স্তরের প্রশাসনিক উপবিভাগ
অম্রপলি (চলচ্চিত্র)

**অম্রপলি** () হচ্ছে ১৯৬৬ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি ছিলো প্রাচীন ভারতীয় শহর বৈশালীর একজন রাজকীয় নৃত্যশিল্পীর চরিত্র নিয়ে; লেখ ট্যান্ডনের পরিচালনায় চলচ্চিত্রটিতে অম্রপলি চরিত্রে অভিনয় করেছিলেন ষাটের দশকের খ্যাতিমান অভিনেত্রী বৈজয়ন্তীমালা, আর মগধের রাজা অজাতশত্রু চরিত্রে ছিলেন সুনীল দত্ত। শঙ্কর জয়কিষণ ছিলেন চলচ্চিত্রটির সঙ্গীত পরিচালক।

চলচ্চিত্রটি শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার-এ গেলেও মনোনয়ন পায়নি, ১৯৬৭ সালের ৩৯তম পুরস্কার-এ পাঠানো হয়েছিলো চলচ্চিত্রটিকে।
## অভিনয়ে
* বৈজয়ন্তীমালা - আম্রপালি
* সুনীল দত্ত - মগধ রাজা অজাতশত্রু
* প্রেম নাথ - মগধের সেনপতি বীর
* নরেন্দ্র নাথ - গৌতম বুদ্ধ
* মাধবী - রাজ নর্তকী
* বিপিন গুপ্ত - বৈশালীর সম্রাট
## গানের তালিকা
চলচ্চিত্রটির সঙ্গীত পরিচালক ছিলেন শঙ্কর জয়কিষণ।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:১৯৬৬-এর চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:ভারতীয় ঐতিহাসিক চলচ্চিত্র
বিষয়শ্রেণী:বৌদ্ধধর্ম সম্পর্কিত চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:প্রাচীন ভারতের পটভূমিতে চলচ্চিত্র
বিষয়শ্রেণী:বিহারের পটভূমিতে চলচ্চিত্র
বিষয়শ্রেণী:১৯৬০-এর দশকের ঐতিহাসিক চলচ্চিত্র
শেফিল্ড অ্যান্ড হ্যালামশায়ার কাউন্টি ফুটবল অ্যাসোসিয়েশন

**শেফিল্ড অ্যান্ড হ্যালামশায়ার কাউন্টি ফুটবল অ্যাসোসিয়েশন** (, ; এছাড়াও সংক্ষেপে **এসএইচসিএফএ** নামে পরিচিত) হচ্ছে ইংল্যান্ডের কাউন্টি ফুটবল সংস্থা। এটি বর্তমানে দ্য ফুটবল অ্যাসোসিয়েশনের অধিভুক্ত রয়েছে। ১৮৬৭ সালে **শেফিল্ড ফুটবল অ্যাসোসিয়েশন** নামে প্রতিষ্ঠিত এই সংস্থাটি ইউরোপ তথা পুরো বিশ্বের দ্বিতীয় প্রাচীন ফুটবল সংস্থা। এই সংস্থাটির সাথে সংযুক্ত দলগুলো এফএ-এর নিয়মের সাথে একীভূত হওয়ার পূর্বে ১৮৭৮ সাল পর্যন্ত ফুটবল খেলায় শেফিল্ড নিয়ম অনুসরণ করতো। এই সংস্থার সদর দপ্তর ইংল্যান্ডের শেফিল্ডে অবস্থিত। বিশ্বের সবচেয়ে প্রাচীন দুটি ক্লাব (শেফিল্ড এবং হ্যালাম) এই সংস্থার সদস্য।

বর্তমানে, কাউন্টি ফুটবল সংস্থা শেফিল্ড ক্যাথেড্রালের ২০ মাইল ব্যাসার্ধের মধ্যে তৃণমূলের ফুটবলের প্রশাসন, নিয়ন্ত্রণ, প্রচার এবং বিকাশের কাজে নিয়োজিত রয়েছে। এই সংস্থার কার্যক্রম দক্ষিণ ইয়র্কশায়ারের প্রায় পুরো অংশ (কেবল আস্কার্ন, হ্যাটফিল্ড এবং থর্নের চারপাশের অঞ্চল ব্যতীত), উত্তর ডার্বিশায়ারের কিছু অংশ (যেমন ড্রনফিল্ড), উত্তর নটিংহ্যামশায়ার (যেমন ওয়ার্কসপ) এবং পশ্চিম ইয়র্কশায়ারের দক্ষিণ অংশ (যেমন এমলি, হেমসওর্থ) জুড়ে বিস্তৃত।

এই সংস্থাটি ঘরোয়া ফুটবলে শেফিল্ড অ্যান্ড হ্যালামশায়ার কাউন্টি জ্যেষ্ঠ লীগ, শেফিল্ড অ্যান্ড হ্যালামশায়ার জ্যেষ্ঠ কাপ এবং শেফিল্ড অ্যান্ড হ্যালামশায়ার নারী কাউন্টি লীগের মতো প্রতিযোগিতার সকল কার্যক্রম পরিচালনা করে। বর্তমানে শেফিল্ড অ্যান্ড হ্যালামশায়ার কাউন্টি ফুটবল অ্যাসোসিয়েশনের সভাপতির দায়িত্ব পালন করছেন ইউরায়া রেনি এবং মহাব্যবস্থাপকের দায়িত্ব পালন করছেন সিমন ফ্রস্ট।

## কর্মকর্তা

## তথ্যসূত্র

## বহিঃসংযোগ
*  

বিষয়শ্রেণী:কাউন্টি ফুটবল সংস্থা
বিষয়শ্রেণী:১৮৬৭-এ ইংল্যান্ডে প্রতিষ্ঠিত
বিষয়শ্রেণী:১৮৬৭-এ প্রতিষ্ঠিত ক্রীড়া সংস্থা
বিষয়শ্রেণী:শেফিল্ডে ক্রীড়া
বিষয়শ্রেণী:শেফিল্ড ভিত্তিক সংস্থা
দক্ষিণ ডার্বিশায়ার ফুটবল অ্যাসোসিয়েশন

**দক্ষিণ ডার্বিশায়ার ফুটবল অ্যাসোসিয়েশন** (, ; এছাড়াও সংক্ষেপে **এসডিএফএ** নামে পরিচিত) হচ্ছে ইংল্যান্ডের কাউন্টি ফুটবল সংস্থা ছিল। ১৮৭১ সালে প্রতিষ্ঠিত এই সংস্থাটি দ্য ফুটবল অ্যাসোসিয়েশন এবং শেফিল্ড অ্যান্ড হ্যালামশায়ার কাউন্টি ফুটবল অ্যাসোসিয়েশনের পর ইউরোপ তথা পুরো বিশ্বের তৃতীয় প্রাচীন ফুটবল সংস্থা। এই সংস্থার সাথে ১১টি দল সংযুক্ত ছিল এবং দলগুলো ফুটবল খেলায় শেফিল্ড নিয়ম অনুসরণ করতো।

## তথ্যসূত্র

বিষয়শ্রেণী:কাউন্টি ফুটবল সংস্থা
বিষয়শ্রেণী:১৮৭১-এ ইংল্যান্ডে প্রতিষ্ঠিত
বিষয়শ্রেণী:১৮৭১-এ প্রতিষ্ঠিত ক্রীড়া সংস্থা
বিষয়শ্রেণী:ডার্বিশায়ারে ফুটবল
বুলগেরিয়ার প্রশাসনিক অঞ্চল

বুলগেরিয়ার প্রদেশসমূহ () বলতে বোঝায় বুলগেরিয়া রাষ্ট্রের প্রশাসনিক বিভাগের প্রথম স্তর।

১৯৯৯ খ্রীস্টাব্দ থেকে সমগ্র বুলগেরিয়াকে প্রশাসনিক ভাবে ২৮টি প্রদেশে ( –অব্‌লাস্টি*;* একবচন : област অব্‌লাস্ট; যার আক্ষরিক অর্থ হল "অঞ্চল") বিভক্ত করা হয়েছে, যা মোটামুটিভাবে ১৯৮৭ খ্রীস্টাব্দের পূর্বেকার ২৮টি জেলাকে (বুলগারিয় ভাষায়: окръг –ওক্‌রগ্‌, বহুবচন: окръзи –ওক্‌রজি ) নির্দেশ করে।

প্রদেশগুলিকে পুনরায় সর্বমোট ২৬৫টি পৌরসভায় (একবচন: община –অব্‌শ্চিনা, বহুবচন: общини –অব্‌শ্চিনি) ভাগ করা হয়েছে।

সোফিয়া- বুলগেরিয়ার রাজধানী শহর এবং দেশের সর্ববৃহৎ জনবসতি। এটি একাধারে সোফিয়া প্রদেশ ও সোফিয়া শহর প্রদেশের প্রশাসনিক কেন্দ্রস্থল। এই রাজধানী অঞ্চলটি আরও ৩টি শহর ও ৩৪টি গ্রাম সহ সোফিয়া রাজধানী পৌরসভার অন্তর্ভুক্ত, যার ৯০% জনসংখ্যাই সোফিয়ায় বসবাসকারী। এটি সোফিয়া নগররাজ্যের একমাত্র পৌরসভা।

## পরিভাষা
বুলগেরিয়ার প্রদেশগুলির আইনগতভাবে (তাদের রাষ্ট্রপতির আদেশে) কোনও প্রাতিষ্ঠানিক নাম নেই। প্রত্যেক প্রশাসনিক কেন্দ্রের নামের সঙ্গে "অব্‌লাস্ট" কথাটি যোগ করে এগুলিকে ডাকা হয়ে থাকে। বুলগেরিয়ায় সাধারণত এগুলিকে "[প্রশাসনিক কেন্দ্রের নাম] অব্‌লাস্ট" হিসেবে নামকরণ করা হয়ে থাকে, তবে কখনও কখনও অব্‌লাস্ট [প্রশাসনিক কেন্দ্রের নাম] ক্রমও ব্যবহার করা হয়।

## প্রদেশ সমূহ

## তথ্যসূত্র

বিষয়শ্রেণী:দেশ অনুযায়ী অঞ্চল
বিষয়শ্রেণী:দেশের প্রশাসনিক উপবিভাগের তালিকা
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:দেশের প্রথম স্তরের প্রশাসনিক উপবিভাগ
সিউ শিবনারায়ণ

**সিউদত্ত শিবনারায়ণ** (; জন্ম: ১৩ মে, ১৯৫২) অ্যালবিওন এলাকায় জন্মগ্রহণকারী গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও বারবাইস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।

## খেলোয়াড়ী জীবন
১৯৭০-৭১ মৌসুম থেকে ১৯৮০-৮১ মৌসুম পর্যন্ত সিউ শিবনারায়ণের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন সিউ শিবনারায়ণ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

এরপর তিনি মার্কিন যুক্তরাষ্ট্রে অভিবাসিত হন। অতঃপর, জাতীয় দলের অধিনায়কের দায়িত্বে ছিলেন।

## তথ্যসূত্র

## আরও দেখুন
* চরণ সিং
* ব্যাসিল উইলিয়ামস
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা
* দু’টি আন্তর্জাতিক দলে অংশগ্রহণকারী ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:বারবাইসের ক্রিকেটার
বিষয়শ্রেণী:মার্কিন ক্রিকেটার
বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের অধিনায়ক
মাদেইরা নদী

**মাদেইরা নদী** (পর্তুগিজ: রিও মাদেইরা [.i.u mɐˈðɐjɾɐ]) দক্ষিণ আমেরিকার একটি প্রধান জলপথ। অনুমানিকভাবে এর দৈর্ঘ্য ১,৪৫০ কিলোমিটার (৯০০ মাইল) অনুমান করা হয়, যদিও মাদেইরা-মামোরি পরিমাপকারী পক্ষ এবং তাদের পদ্ধতির উপর নির্ভর করে ৩,২৫০ কিমি (২,০২০ মাইল)  বা ৩৩৮০ কিলোমিটার। আমাজনের সবচেয়ে বড় শাখা নদী, অববাহিকার পানির  প্রায় ১৫% অংশ  [ডেভিড রামসে ম্যাপ সংগ্রহ দ্বারা অধিষ্ঠিত ইমানুয়েল বোয়েনের ১৭৪৭ সালের একটি মানচিত্র অনুসারে প্রাক- ঔপনিবেশিক, আদিবাসী নাম কুয়েরি দ্বারা মাদেইরা বোঝায়:


মাদেইরা নদীপর্তুগিজ মাদেইরা বা উড নদী নামে অভিহিত কুয়ারি নদী দুটি দুর্দান্ত নদী দ্বারা গঠিত, যা এর উৎপত্তিস্থলের কাছে মিলিত হয়। এই নদীর তীরেই টপিনাম্বস অফ নেশন অ্যামাজন নদীর সাথে প্রবাহিত হয়।


## তথ্যসূত্র

বিষয়শ্রেণী:আমাজন নদীর উপনদী
মার্টিনা উইলিং

**মার্টিনা মনিকা উইলিং** (জন্ম: ৩ অক্টোবর ১৯৫৯)  একজন  জার্মান প্যারালিম্পিক ক্রীড়াবিদ, তিনি মাঠের ইভেন্টে অংশ  নেন। তিনি উভয় অন্ধ এবং প্যারালাইজিকক্রীড়া প্রতিযোগিতায় অংশ নেন। ১৯৯৪ সাল অবধি তিনি দৃষ্টি প্রতিবন্ধী অ্যাথলেটদের জন্য এফ ১১ শ্রেণিবিন্যাসে অংশ নিয়েছিলেন; তার পক্ষাঘাতের পরে, তিনি বসে থাকা নিক্ষেপক হিসাবে প্রতিযোগিতায় ফিরে আসেন। উইলিং আটটি প্যারালিম্পিক গেমসে অংশ নিয়েছেন এবং  - বার্সেলোনায় ১৯৯৯ থেকে ২০১৬ সাল পর্যন্ত রিওতে  অনুষ্ঠিত সাতটি গ্রীষ্মের গেমস এবং ১৯৯৪ সালের লিলহ্যামার শীতকালীন গেমসে পদক জিতে নেন। লিলহ্যামার প্যারালিম্পিকসে পড়ে গিয়ে আঘাত পেলে হাঁটুর অস্ত্রোপচারের সময় জটিলতা তার পক্ষাঘাতের কারণ হয়। 

তিনি এফ১১ এবং এফ৫৬ জাভেলিন এবং পি১১ পেন্টাথলন প্রতিযোগিতায় বিশ্বরেকর্ড করেন।

উইলিং ২০০০ সালে ওয়াং ইউন ডাই অ্যাচিভমেন্ট অ্যাওয়ার্ড লাভ করেন। তিনি জীববিজ্ঞানী হিসাবে কাজ করেছেন, তবে এখন অবসর নিয়েছেন।    
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2017)">উদ্ধৃতি প্রয়োজন</span>]]* &#x5D;

## তথ্যসূত্র

## বহিঃসংযোগ

* Results for Martina Willing from the International Paralympic Committee (archived)

বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:১৯৯৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:১৯৯২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৫৯-এ জন্ম
বিষয়শ্রেণী:২০শ শতাব্দীর জার্মান নারী ক্রীড়াবিদ
বিষয়শ্রেণী:২১শ শতাব্দীর জার্মান নারী ক্রীড়াবিদ
আবু জাফর মোহাম্মদ মঈনউদ্দিন

**আবু জাফর মোহাম্মদ মঈনউদ্দিন** বাংলাদেশের চাঁদপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন কুমিল্লা-২২ আসনের সংসদ সদস্য ছিলেন।

## প্রাথমিক জীবন
আবু জাফর মোহাম্মদ মঈনউদ্দিন চাঁদপুরের হাজীগঞ্জের ছয়ছিলা গ্রামে জন্মগ্রহণ করেন। তার মেয়ে নূরজাহান বেগম মুক্তা আইনজীবী ও দশম জাতীয় সংসদের সংরক্ষিত নারী আসন-৪২ থেকে মনোনীত সংসদ সদস্য ছিলেন।

## রাজনৈতিক জীবন
আবু জাফর মোহাম্মদ মঈনউদ্দিন আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন , ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ স্বাধীনতা উত্তর দেশ পুনর্গঠনে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
কৈশিকনালী

**কৈশিকনালী** হল একটি ছোট রক্তনালী যার ব্যাস ৫ থেকে ১০ মাইক্রোমিটার (μm) এবং এন্ডোথেলিয়াল কোষে পুরু একটি প্রাচীর থাকে। এগুলো শরীরের ক্ষুদ্রতম রক্তনালী: তারা অ্যান্টেরিওলস এবং ভেন্যুলের মধ্যে রক্ত পৌঁছে দেয়। এই মাইক্রোভ্যাসেলগুলি চারপাশের আন্তঃসম্পর্কীয় তরল দিয়ে অনেক পদার্থের বিনিময় করার স্থান । যে পদার্থ বাহিরে চলে যায় সেগুলির মধ্যে রয়েছে পানি, অক্সিজেন এবং গ্লুকোজ ; প্রবেশ করা পদার্থের মধ্যে রয়েছে পানির (দূরবর্তী অংশ), কার্বন ডাই অক্সাইড, ইউরিক অ্যাসিড, ল্যাকটিক অ্যাসিড, ইউরিয়া এবং ক্রিয়েটিনিন।

প্রাথমিক ভ্রূণের বিকাশের সময়  ভাস্কুলোজেনেসিসের মাধ্যমে নতুন কৈশিকনালী গঠিত হয়, রক্তনালী গঠনের প্রক্রিয়াটি এন্ডোথেলিয়াল কোষের *ডি নভো* উৎপাদনের মাধ্যমে ঘটে যা পরে ভাসকুলার টিউব তৈরি করে।  অ্যাঞ্জিওজেনেসিস শব্দটি প্রাক-বিদ্যমান রক্তনালী এবং ইতোমধ্যে উপস্থিত এন্ডোথেলিয়াম যা বিভক্ত করে তা থেকে নতুন কৈশিকনালী্র গঠনকে বোঝায়। 

## কাঠামো
থাম্ব|একটি কৈশিকের ডায়াগ্রাম
ধমনির মাধ্যমে হৃৎপিণ্ড থেকে রক্ত প্রবাহিত হয় যা শাখা এবং ধমনুতে সংকীর্ণ হয় এবং এরপরে আরও কৈশিকনালীগুলিতে শাখা করে যেখানে পুষ্টি এবং বর্জ্যগুলি আদান-প্রদান করা হয়। এরপরে কৈশিকগুলি ভেন্যুল হয়ে যায় এবং প্রশস্ত হয়, যার ফলস্বরূপ তা শিরাতে পরিণত হয়, যা ভিনে ক্যাভির মাধ্যমে রক্তকে আবার হৃদপিণ্ডে ফিরিয়ে দেয়।

## তথ্যসূত্র

বিষয়শ্রেণী:বাহবিজ্ঞান
আফ্রোট্রপিক্যাল জীবভৌগোলিক অঞ্চল

থাম্ব|আফ্রোট্রপিকাল অঞ্চল, পৃথিবীর আটটি জীবভৌগলিক অঞ্চলের মধ্যে একটি। সাহারা মরুভূমির দক্ষিণে আফ্রিকা, আরব উপদ্বীপের অধিকাংশ অংশ, মাদাগাস্কার দ্বীপ, দক্ষিণ ইরান এবং প্রত্যন্ত দক্ষিণ-পশ্চিম পাকিস্তান এবং পশ্চিম ভারত মহাসাগরের দ্বীপগুলি এর অন্তর্গত। এটি পূর্বে ইথিওপিয় এলাকা বা ইথিওপীয় অঞ্চল হিসাবে পরিচিত ছিল।
**আফ্রোট্রপিকাল অঞ্চল**, পৃথিবীর আটটি জীবভৌগলিক অঞ্চলের মধ্যে একটি। সাহারা মরুভূমির দক্ষিণে আফ্রিকা, আরব উপদ্বীপের অধিকাংশ অংশ, মাদাগাস্কার দ্বীপ, দক্ষিণ ইরান এবং প্রত্যন্ত দক্ষিণ-পশ্চিম পাকিস্তান এবং পশ্চিম ভারত মহাসাগরের দ্বীপগুলি এর অন্তর্গত। এটি পূর্বে ইথিওপিয় এলাকা বা ইথিওপীয় অঞ্চল হিসাবে পরিচিত ছিল।

## স্থানীয় উদ্ভিদ ও প্রাণী
### প্রাণী
পূর্ব আফ্রিকান গ্রেট লেকস (ভিক্টোরিয়া, মালাভি এবং টাঙ্গানিকা) হ'ল বহু মিঠা পানির মাছের জীববৈচিত্রের কেন্দ্র, বিশেষত সিচলিডস (এই পরিবারের দুই-তৃতীয়াংশের বেশি আনুমানিক ২,০০০ প্রজাতির আশ্রয়)।  পশ্চিম আফ্রিকার উপকূলীয় নদী অঞ্চল পশ্চিম আফ্রিকার কেবলমাত্র একটি অংশ জুড়ে, তবে পশ্চিম আফ্রিকার বন্দরের মাছের ৩২২ প্রজাতির আশ্রয় এই অঞ্চলে। প্রাণীটিতে মধ্যে নদীতে ১৯৪ টি মাছের প্রজাতি রয়েছে, যার মধ্যে ১১৯ টি স্থানীয় প্রজাতি এবং কেবলমাত্র ৩৩ টি ক্ষুদ্র অঞ্চলে সীমাবদ্ধ। 

## আরও দেখুন
* বৈশ্বিক ২০০

## তথ্যসূত্র

## বহিঃসংযোগ

* Map of the ecozones
* ''African Invertebrates'' — A journal of Afrotropical biodiversity research
* Manual of Afrotropical Diptera 

## গ্রন্থপঞ্জি
* Burgess, N., J.D. Hales, E. Underwood, and E. Dinerstein (2004). *Terrestrial Ecoregions of Africa and Madagascar: A Conservation Assessment.* Island Press, Washington, D.C., https://books.google.com/books?id=ZjbwAAAAMAAJ.
* Thieme, M.L., R. Abell, M.L.J. Stiassny, P. Skelton, B. Lehner, G.G. Teugels, E. Dinerstein, A.K. Toham, N. Burgess & D. Olson. 2005. *Freshwater ecoregions of Africa and Madagascar: A conservation assessment.* Washington DC: WWF, https://books.google.com/books?id=3nkL9NqqlscC.

বিষয়শ্রেণী:আফ্রোট্রপিক্যাল অঞ্চল
বিষয়শ্রেণী:জীবভৌগোলিক অঞ্চল
বিষয়শ্রেণী:আফ্রিকার জীবকুল
বিষয়শ্রেণী:ক্রান্তিবৃত্ত
বিষয়শ্রেণী:জীবভূগোল
বিষয়শ্রেণী:এশিয়ার প্রাকৃতিক ইতিহাস
বিষয়শ্রেণী:আফ্রিকার প্রাকৃতিক ইতিহাস
বিষয়শ্রেণী:আফ্রিকার অঞ্চল
আঞ্চলিক ভূগোল

**আঞ্চলিক ভূগোল** হল ভূগোলের অন্যতম একটি প্রধান শাখা।
এটি একটি নির্দিষ্ট জমি বা প্রাকৃতিক দৃশ্যের বিভিন্ন সাংস্কৃতিক এবং প্রাকৃতিক জিওফ্যাক্টরের মিথস্ক্রিয়াকে কেন্দ্র করে, যখন এর প্রতিচ্ছবি, পদ্ধতিগত ভূগোল বিশ্বব্যাপী একটি নির্দিষ্ট জিওফ্যাক্টরে মনোনিবেশ করে।

## মূল সূত্র
প্রাকৃতিক উপাদান, মানব উপাদান এবং আঞ্চলিককরণের মতো নির্দিষ্ট অঞ্চলের অনন্য বৈশিষ্ট্যগুলিতে মনোযোগ দেওয়া হয় যা অঞ্চলগুলিতে স্থান নির্ধারণের কৌশলগুলি কভার করে। জার্মান-ভাষী দেশগুলির ঐতিহ্যের মধ্যে নিহিত, আঞ্চলিক ভূগোলের দুটি স্তম্ভ হলেন ল্যান্ডার বা স্থানিক ব্যক্তিদের (নির্দিষ্ট স্থান, দেশ, মহাদেশ) এর আইডোগ্রাফিক অধ্যয়ন এবং ল্যান্ডস্কাফটেন বা স্থানিক প্রকারের উপদ্বীপ সংক্রান্ত গবেষণা (উপকূলীয় অঞ্চলগুলির মতো ল্যান্ডস্কেপ, পর্বত অঞ্চল, সীমান্ত অঞ্চল ইত্যাদি)।

## অভিগমন
থাম্ব|পৃথিবীর আঞ্চলিক ভূগোলের নকশা
আঞ্চলিক ভূগোলও ভৌগোলিক অধ্যয়নের জন্য একটি নির্দিষ্ট পন্থা, পরিমাণগত ভূগোল বা সমালোচনামূলক ভূগোলের সাথে তুলনীয় এই দৃষ্টিভঙ্গি ১৯ শতকের দ্বিতীয়ার্ধ এবং ২০ শতকের প্রথমার্ধে বিরাজমান, এমন এক সময়কালে ভৌগোলিক বিজ্ঞানের মধ্যে আঞ্চলিক ভূগোলের দৃষ্টান্ত কেন্দ্রীয় ছিল। এটির বর্ণনামূলকতা এবং তত্ত্বের অভাবের জন্য পরে এটি সমালোচিত হয়েছিল। বিশেষত ১৯৫০ এবং পরিমাণগত বিপ্লবের সময় এর বিরুদ্ধে কঠোর সমালোচনা সমালোচিত হয়েছিল। প্রধান সমালোচকরা হলেন জি এইচ-টি-কিম্বল  এবং ফ্রেড কে-শ্যাফার।  আঞ্চলিক ভূগোলের দৃষ্টান্ত অর্থনৈতিক ভূগোল এবং ভূগোলবিদ্যা সহ আরও অনেক ভৌগোলিক বিজ্ঞানকে প্রভাবিত করেছে। উত্তর ও লাতিন আমেরিকা, ইউরোপ এবং এশিয়া এবং তাদের দেশগুলির মতো বিশ্বের প্রধান অঞ্চলগুলির অধ্যয়ন হিসাবে এখনও কিছু বিশ্ববিদ্যালয়গুলিতে আঞ্চলিক ভূগোল শেখানো হয়। তদতিরিক্ত, ভূগোল অধ্যয়নের জন্য নগর-অঞ্চলের পদ্ধতির ধারণা, নগর-পল্লী মিথস্ক্রিয়াটিকে ১৯৮০ এর দশকের মাঝামাঝি থেকে বিশ্বাসযোগ্যতা অর্জন করেছিল।
এর মধ্যে অঞ্চলগুলির একটি জটিল সংজ্ঞা এবং অন্যান্য স্কেলগুলির সাথে তাদের মিথস্ক্রিয়া জড়িত। 

আঞ্চলিক ভূগোলটি একবার ডেভিড লিন্টন এবং হেনরি বাউলিগের মতো ভূতাত্ত্বিক কাজের ভিত্তি হিসাবে ব্যবহৃত হয়েছিল।  তবুও, কর্ণ লিডমার-বার্গস্ট্রোমের মতে আঞ্চলিক ভূগোলটি ১৯৯০ এর দশক থেকে ভূতাত্ত্বিক অধ্যয়নের ভিত্তি হিসাবে মূলধারার পাণ্ডিত্য দ্বারা গ্রহণ করা হয়নি।

## স্মরণীয় ব্যক্তিত্ব
আঞ্চলিক ভূগোলের উল্লেখযোগ্য ব্যক্তিত্ব ছিলেন জার্মানিতে আলফ্রেড হেটনার এবং তাঁর কোরিওলজি ধারণাটি ছিল; ফ্রান্সের পল ভিদাল দে লা ব্লেচে, সম্ভাব্যতা পদ্ধতির (সম্ভাব্যতা পরিবেশ নির্ধারণবাদের চেয়ে নরম ধারণা); এবং, মার্কিন যুক্তরাষ্ট্রে, রিচার্ড হার্টশোরন তাঁর অঞ্চলগত পার্থক্য সম্পর্কিত ধারণা নিয়ে। অ্যালফ্রেড হিটনার এবং পল ভিডাল ডি লা ব্লাসের দ্বারা দৃঢ়ভাবে প্রভাবিত কার্ল ও সাউরের স্কুলটিকে এর বিস্তৃত অর্থে আঞ্চলিক ভূগোল হিসাবেও দেখা হয়।

## আরও দেখুন
* করোগ্রাফি

## তথ্যসূত্র


বিষয়শ্রেণী:ভূগোলের শাখা
বিষয়শ্রেণী:প্রাদেশিক ভূগোল
বিষয়শ্রেণী:আঞ্চলিক বিদ্যা
বিষয়শ্রেণী:ভূগোলের ইতিহাস